10 jaar-reünie vir Riaan en Bennie | SARIE
Die akteur, skrywer en regisseur Bennie Fourie (ook SARIE.com se rugby-blogger tydens die Wêreldbeker) het 10 jaar gelede 'n droom gehad om 'n TV-nuusleser te word.
"Toe ek op hoërskool was, het my ma se kerk 'n damesoggend gehou by die St. Mary's DSG in Pretoria. Riaan Cruywagen was die gas. Ek het hom ontmoet en gesê ek wil graag 'n nuusleser word. Hy het gereël dat ek 'n dag saam met hom op toer gaan by die SAUK. Riaan is 'n flippen nice ou," vertel Bennie.
"Toe ek hom sien, toe dink ek, 'my wêreld'! Bennie was in matriek en het 'n aand by my in die ateljee deurgebring. Ek is bly om te sien hy het nie van sy drome ontslae geraak nie en dat hy dit uitleef vandag."
Riaan sê daar is nog 'n loopbaan in die uitsaaiwese ten spyte van digitale media. Sy raad aan aspirant-nuuslesers is om te studeer in verkieslik joernalistiek, politieke wetenskap of kommunikasiekunde.